CELEX: 32000D0351
Language: mt
Date: 2000-05-03 00:00:00
Title: Id-Deċiżjoni tal-Kummissjoni tat-3 ta’ Mejju 2000 dwar il-proċedura għan-nomina ta’ host server komuni ġdid għas-sistema veterinarja komputerizzata integrata (notifikata taħt dokument numru C(2000) 818)Test b’relevanza għall-Ftehim EE

Avviż Legali Importanti

|

32000D0351

Official Journal L 124 , 25/05/2000 P. 0061 - 0063

		Id-Deċiżjoni tal-Kummissjonitat-3 ta’ Mejju 2000dwar il-proċedura għan-nomina ta’ host server komuni ġdid għas-sistema veterinarja komputerizzata integrata(notifikata taħt dokument numru C(2000) 818)(Test b’relevanza għall-Ftehim EE)(2000/351/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar il-verifiki veterinarji u żootekniġi applikabbli fil-kummerċ intra-Komunitarju f’ċerti annimali ħajjin u fi prodotti bil-għan tat-tlestija tas-suq intern [1], kif l-aħħar emendata bid-Direttiva 92/118/KEE [2], u b’mod partikolari l-Artikolu 20(3) tagħha,Wara li kkunsidrat id-Deċiżjoni tal-Kunsill 92/438/KEE tat-13 ta’ Lulju 1992 dwar il-komputerizzazzjoni ta’ proċeduri veterinarji ta’ importazzjoni (proġett Shift), li temenda d-Direttivi 90/675/KEE, 91/496/KEE, 91/628/KEE u d-Deċiżjoni 90/424/KEE, u li tirrevoka d-Deċiżjoni 88/192/KEE [3], kif l-aħħar emendata bl-Att ta’ l-Adeżjoni ta’ l-Awstrija, l-Finlandja u l-Isvezja, u b’mod partikolari l-Artikolu 12 tagħha,Billi:(1) Bid-Deċiżjoni 92/373/KEE [4], il-Kummissjoni nnominat l-ANIMO host server, u skond id-Deċiżjoni tal-Kommissjoni 92/486/KEE [5], kif l-aħħar emendata bid-Deċiżjoni 1999/716/KE [6], l-ANIMO host server għandu jkun jopera għallinqas mill-31 ta’ Marzu 2000.(2) B’żieda max-xogħol fil-livell tal-Komunità, inklużi studji u seminars, waqt ir-reviżjoni ta’ l-arkitettura tan-network ANIMO, sistema veterinarja li tintegra d-diversi applikazzjonijiet għandha tkun implimentata.(3) Huwa meħtieġ f’dan l-istadju li tiġi speċifikata l-proċedura li għandha tintuża għan-nominazzjoni ta’ host server komuni ġdid biex iħaddem is-servizzi kollha meħtieġa taħt is-sistema veterinarja komputerizzata integrata.(4) Il-host server komuni għandu jissodisfa speċifikazzjonijiet tekniċi preċiżi.(5) Il-miżuri li għalihom tipprovdi din id-Deċiżjoni huma skond l-opinjoni tal-Kumitat Permanenti Veterinarju,ADOTTAT DIN ID-DEĊIŻJONI:Artikolu 11. Il-Kummissjoni għandha toħroġ invit għall-offerti bl-appalt li jibdew fl-2000 għal host server komuni li jagħti kont tal-progress fit-teknoloġiji tal-komunikazzjoni tad-data u tas-servizzi ġodda meħtieġa għall-bdil ta’ informazzjoni bejn l-Istati Membri taħt is-sistema veterinarja komputerizzata integrata.2. L-invit għall-offerti bl-appalt li għalihom jipprovdi l-paragrafu 1, li għandhom jinkludu l-informazzjoni kollha meħtieġa għall-implimentazzjoni tagħha (speċifikazzjoni dettaljata), għandu jagħti kont għall-inqas ta’ l-ispeċifikazzjonijiet tekniċi definiti fl-Anness.3. Wara l-invit għall-offerti bl-appalt li għalihom jipprovdi l-paragrafu 1, il-Kummissjoni għandha, bil-għan li tinnomina l-host server, tagħżel għall-inqas tlett offerti li jissodisfaw l-ispeċifikazzjonijiet tekniċi msemmija fil-paragrafu 2.Artikolu 2Din id-Deċiżjoni hija indirizzata lill-Istati Membri.Magħmula fi Brussel, fit-3 ta’ Mejju 2000.Għall-KummissjoniDavid ByrneMembru tal-Kummissjoni[1] ĠU L 224, tat-18.8.1990, p. 29.[2] ĠU L 62, tal-15.3.1993, p. 49.[3] ĠU L 243, tal-25.8.1992, p. 27.[4] ĠU L 195, ta’ l-14.7.1992, p. 31.[5] ĠU L 291, tas-7.10.1992, p. 20.[6] ĠU L 289, tal-11.11.1999, p. 1.--------------------------------------------------ANNESSSPEĊIFIKAZZJONIJIET TEKNIĊI GĦALL-HOST SERVER KOMUNI1. Deskrizzjoni ĠeneraliIl-host server għall-bdil u l-ipproċessar ta’messaġġi u data oħra għandu jkun jopera sa’ mhux aktar tard mill-1 ta’ April 2001.Għandu jkollu fih l-elementi li ġejjin:(a) kompjuters ta’ għadd adattat u esekuzzjoni li tiggarantixxi l-immaniġġjar ta’ ammonti kbar ta’ data, l-aċċettazzjoni ta’ applikazzjonijiet veterinarji, databases u fajls ta’ referenza,(b) tagħmir (hard- u software) li jiggarantixxi l-immaniġġar ta’ komunikazzjonijiet multi-protikolli bejn id-diversi networks li jippermetti aċċess simultanju għal ħafna utenti,(ċ) servizzi għal messaġġi elettroniċi li jikkonformaw ma’ standards internazzjonali,(d) faċilitajiet u servizzi tat-tip web,(e) servizzi li jittrasferixxu l-fajls,(f) kapaċità ta’ ħażna elettronika ta’ data suffiċjenti għal sena,(g) faċilitajiet ta’ arkivjar waqt il-perjodu tal-kuntratt,(h) faċilitajiet ta’ back-up u ‘reboot immedjat’ f’ każ ta’ ħsara.Il-host server għandu jkun kapaċi jopera flimkien ma’ sistemi eżisteni oħrajn bħal servers nazzjonali jew sistemi f’amministrazzjonijiet veterinarji nazzjonali li jikkonformaw ma’ standards internazzjonali.Il-host server għandu jkun disponibbli l-jum kollha sebat ijiem fil-ġimgħa.2. Il-Format u l-volum tad-data trasmessaIl-format tal-messaġġ għall-applikazzjonijiet eżistenti għandu jkun ASCII b’karattri definiti iżda għandu jkun kapaċi li jiżviluppa lejn formati strutturati oħrajn. L-għadd stmat ta’ messaġġi trasmessi kull jum huwa bejn wieħed u ieħor ta’ 4000. Konsegwentment l-immaniġġjar tal-host server għandu jinvolvi ma’ l-4000 daħla u 8000 messaġġ mibgħutin kull jum.Data oħra trasmessa għandha tkun prinċipalment fajls ta’ referenza u tad-data u applikazzjoni tas-software.3. Il-kapaċità tas-sistemaIs-sistema għandha tkun kapaċi timmaniġġja ma’ l-2000 utent potenzjali. Iżda, minħabba li l-perjodi ta’ użu jistgħu jvarjaw, in-numru stmat ta’ utenti simultanji (input u output) għandu jkun medja ta’ xi 70 u mhux aktar minn 100. Dik il-kapaċità għandha tkun tiflaħ titkabbar jekk meħtieġ biex tiggarantixxi l-livell tas-servizz. Is-sistema għandha tkun kapaċi li timmaniġġja kjuwijiet li jkunu qegħdin jistennew.4. It-traċċabilità tal-messaġġiIl-host server għandu jkun kapaċi jiggarantixxi u jimmonitorja t-traċċabilità tal-messaġġi. Għandu jassigura li l-operat tan-networks ta’ komunikazzjoni jinżamm u li komunikazzjonijiet interrotti jkunu kkomunikati mill-ġdid, u li jkollu l-elementi kollha ta’ traċċabilità ta’ messaġġi li tkun mistennija li jkollu f’kull żmien.5. Is-sigurtà tas-sistema u tad-dataIl-host server għandu jkollu sett ta’ disposizzjonijiet stretti u koerenti għall-protezzjoni u l-integrità tad-data. Id-data ma għandiex tiġi wżata mill-host server.L-aċċess għas-sistema għandu jkun imħares u kkontrollat minn serje ta’ proċeduri ta’ sigurtà li jużaw diversi metodi bħall-identità ta’ l-utent u awtentiċità tat-trasmittent tal-messaġġ mill-host server.Serje ta’miżuri għall-back up u r-restawr tad-data fis-sistema għandhom ikunu disponibbli u jkunu operattivi fil-host server b’ mod li l-ebda informazzjoni ma tkun tista’ tintilef minħabba xi ħsara fil-hardware.Il-host server għandu jkollu il-personàl imħarreġ kollu meħtieġ.6. AssistenzaServizz ta’ għajnuna għandu jkun disponibbli 12 il-siegħa kuljum, mis-7 ta’ fil-għodu sas-7 ta’ filgħaxija, fl-uffiċċji tal-host server biex jieħu ħsieb kull problema ta’ komunikazzjoni.Kull applikazzjoni għandu jkollha sostenn on-line.7. Immaniġġjar tas-sistemiIl-host server għandu jipprovdi statistika ta’ l-immaniġġjar, dwar it-traffiku ta’ messaġġi, it-tixrid ta’ fajls ta’ referenza, waqfien ta’ komunikazzjoni fin-network u l-parametri kollha ta’ l-użu għal skopijiet ta’ kontrolli ta’ l-immaniġġjar tan-nefqa.--------------------------------------------------